Den nye hovedforhandlingen for Eidsivating lagmannsrett fant sted 21. november 1994. Påtalemyndigheten hadde på forhånd meddelt, etter en fornyet gjennomgang av bevissituasjonen, at man nå ville legge ned påstand om frifinnelse. Uten at det fant sted bevisførsel og i overensstemmelse med aktors henstilling, svarte juryen nei på de spørsmål som ble stilt. Deretter avsa retten frifinnelsesdom.